stanford-oval/wikipedia huggingface dataset:
ซ่อนกลิ่น (เพลงปาล์มมี่)
การประพันธ์

ปาล์มมี่ประทับใจชื่อ ซ่อนกลิ่น ซึ่งเป็นดอกไม้กลิ่นหอมแรง จึงศึกษาที่มาแล้วพบว่า ในอดีตสตรีไทยจะพกดอกซ่อนกลิ่นไว้ในผ้าเช็ดหน้าเหมือนเป็นน้ำหอม และด้วยชื่อซ่อนกลิ่น ก็ทำให้เธอนึกถึง "...ความรู้สึกที่พยายามจะซ่อนไว้แต่มันซ่อนไม่มิด ความรักความทรงจำที่ยังหอมหวนและยังตราตรึงอยู่ในใจของคนคนหนึ่งอยู่ แม้ว่าเวลาจะล่วงเลยไปขนาดไหน ความรู้สึกนั้นมันไม่เคยจะเลือนหายไป"
ด้วยเหตุนี้ปาล์มมี่จึงได้ชักชวนวีรณัฐ ทิพยมณฑล หรือ แจ๊ป และพีระนัต สุขสำราญ หรือ เงาะ สมาชิกวงเดอะริชแมนทอย มาช่วยแต่งคำร้อง เบื้องต้นเธอต้องการให้ได้เพลงช้าที่มีอารมณ์เพลงเดียวกับเพลง "ความเจ็บปวด" ที่เธอเคยร้องก่อนหน้านี้ แต่ปาล์มมี่ต้องการให้เพลงใช้ชื่อว่า "ซ่อนกลิ่น" มาก โดยเธออธิบายเหตุผลแก่ทั้งสองว่า "ดอกซ่อนกลิ่น จริง ๆ แล้วกลิ่นมันไม่ได้ซ่อนนะคะ กลิ่นเค้าหอมมากจนคนสมัยโบราณนิยมทับไว้ในผ้าเช็ดหน้า ให้คนรักนำติดตัวไปเวลาเดินทาง แต่ยุคนี้คนไทยเราจัดดอกซ่อนกลิ่นไปอยู่กับความโศกเศร้า และการจากพราก โดยเฉพาะ งานศพ" จากนั้นก็สามารถเขียนเนื้อร้อง ทำนอง ได้ภายในวันเดียว โดยปาล์มมี่ให้สัมภาษณ์ว่า "...มี่ชอบท่อนที่ว่า ‘ร้อยเก็บเจ้ามาลัยทัดเธอไว้ในใจเพื่อคงกลิ่นหอมไว้อย่างนั้น’ คือยังไงเราก็จะทัดความรู้สึกนี้ไว้ในหัวใจตลอดเวลา เพราะไม่ได้อยากจะลืมสิ่งนี้ไป ตอนที่คิดถึงคำว่า ทัด คือมันมีเสน่ห์ดี เหมือนทัดดอกไม้ไว้ที่หู แต่มันพิเศษที่ไปทัดเอาไว้ในหัวใจ อยากร้องคำนี้เพราะไม่ค่อยได้ยิน" ขณะที่วีรณัฐ ผู้ร่วมแต่งเพลงได้กล่าวถึงความรู้สึกของตัวเองว่า "...กว่าจะตีความจนออกมาเป็น “ร้อยเก็บเจ้ามาลัย ทัดเธอไว้ในใจ เพื่อคงกลิ่นหอมไว้อย่างนั้น” ผู้เขียนก็เกือบตายไปกับคนรักในเพลงเช่นกัน..."
ทั้งนี้ปาล์มมี่เป็นโปรดิวเซอร์เอง ดนตรีเป็นแบบป็อปร็อกและมีกลิ่นอายของเพลงไทย โดยได้นักดนตรีมาบรรเลงเพลง ประกอบด้วย อธิราช ปิ่นทอง หรือ แก๊ก มือเบสวงสล็อตแมชชีน เจนวิทย์ จันทร์ปัญญาวงศ์ หรือ วิทย์ มือกีตาร์วงสล็อตแมชชีน อธิชนม์ ปิ่นทอง มือคีย์บอร์ดวงช็อปปิ้งแบ็ก และกฤติธี แสงดี หรือ ต่อ จากวงเลเซอร์มอนสเตอร์ มาดูแลในส่วนของดนตรีที่มีกลิ่นอายซินธ์ป็อป
มิวสิกวิดีโอ

ในมิวสิกวิดีโอได้นักแสดงสาว ราณี แคมเปน ซึ่งขณะนั้นกำลังมีชื่อเสียงยิ่งจากละครโทรทัศน์เรื่อง บุพเพสันนิวาส (2561) ประกบคู่กับกรรณ สวัสดิวัตน์ ณ อยุธยา ซึ่งปาล์มมี่เองก็ประสงค์จะได้ราณีมาร่วมแสดงเช่นกัน เธอกล่าวไว้ว่า "แต่ก็มิบังอาจที่จะชวนเขา ดูเหมือนเกินเอื้อม" แต่ต่อมาทีมงานได้แจ้งว่าได้ราณีมาร่วมงาน ปาล์มมี่ก็กล่าวว่า "เซอร์ไพรส์มาก เหมือนอ่านใจมี่ออก ถูกใจที่สุดเลยค่ะ ยิ่งพอน้องเขามาบอกว่าติดตามผลงานและใช้เพลงเราฝึกเล่นกีตาร์ด้วย ยิ่งต้องขอบคุณมาก ๆ" ในการถ่ายทำมิวสิกวิดีโอดังกล่าวใช้การถ่ายแบบยาวโดยไม่มีการตัดหรือคัต (long take) ราณีระบุว่าการถ่ายทำมิวสิกวิดีโอดังกล่าวสร้างความกดดันพอสมควร เธอกล่าวไว้ในอินสตาแกรมว่า "...ถ้าเบลผิดคิวหรือมีอะไรที่ผิดนิดเดียวก็ต้องถ่ายใหม่ตั้งแต่แรกหมด การเรียงลำดับอารมณ์และเก็บรายละเอียดอีก..."
เนื้อหาในมิวสิกวิดีโอ เป็นเรื่องราวของอดีตคนรักคู่หนึ่งที่กลับมาเจอกันในงานเลี้ยงรุ่น ครั้นเมื่อพบกัน ความรู้สึกเก่า ๆ ที่ยังตราตรึงก็หวนกลับมาอีก แต่ทั้งคู่ก็พยายามหักห้ามใจ เพราะก็ต่างมีคนรักใหม่แล้ว ความรู้สึกเจ็บปวดของหญิงสาวก็เอ่อล้นท่วมหัวใจ และดอกซ่อนกลิ่นก็เปรียบเสมือนว่าแม้ทั้งคู่จะเลิกรากันไป แต่ความรักยังคงวนเวียนตราตรึงในจิตใจอยู่อย่างนั้นไม่ไปไหน
รางวัลที่ได้รับ

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2561 | DONT Journal | Song of 2018 | ชนะ |  |
| 2562 | The Guitar Mag Awards 2019 | Single Hit of The year 2019 | ชนะ |  |
| 2562 | The Guitar Mag Awards 2019 | Best Song Writer of The Year | ชนะ |  |
| 2562 | คมชัดลึกอวอร์ด ครั้งที่ 15 | ศิลปินหญิงยอดเยี่ยม | ชนะ |  |
| 2562 | JOOX Thailand Music Awards 2019 | รางวัลเพลงแห่งปี | ชนะ |  |

ดอกซ่อนกลิ่น
ถุง

ถุงใส่ขยะ
ถุงกระดาษ
ถุง หรือ กระเป๋า หรือ ย่าม หรือ กระสอบ เป็นเครื่องมือทั่วไปในรูปภาชนะใส่ของชนิดยืดหยุ่นได้ การใช้ถุงย้อนกลับไปในสมัยประวัติศาสตร์ ถุงในยุคแรกเริ่มทำจากหนังสัตว์ ฝ้าย หรือใยพืชถักทอ พับตามขอบและมัดให้เป็นรูปร่างด้วยเส้นเชือกจากวัสดุเดียวกัน
แม้จะเป็นเครื่องมือที่เรียบง่าย กระเป๋าได้เป็นอุปกรณ์พื้นฐานในพัฒนาการของอารยธรรมของมนุษย์มาช้านาน เนื่องจากกระเป๋าช่วยให้คนเก็บของเล็ก ๆ เช่น ผลเบอร์รี หรือธัญพืช ได้ง่าย และใช้ลำเลียงสิ่งของได้มากกว่าการถือด้วยมือ
ถุงกระดาษใช้แล้วทิ้งราคาถูก และถุงพลาสติกซื้อของพบได้ทั่วไป ในการซื้อขายตามร้านค้าปลีก ถุงช่วยเพิ่มความสะดวกให้คนซื้อของ และร้านค้ามีถุงให้ฟรีหรือมีค่าธรรมเนียมเล็กน้อย ลูกค้าอาจนำถุงมาเองก็ได้ แม้ว่ากระดาษถูกนำมาใช้ห่อและรองสิ่งของตั้งแต่ในจีนโบราณตั้งแต่ 2 ศตวรรษก่อนคริสต์ศักราชแล้ว แต่การใช้ถุงกระดาษครั้งแรก (สำหรับถนอมรสชาติชา) ในจีนเริ่มปลายยุคราชวงศ์ถัง (ค.ศ. 618–907)
ชื่อเรียก

พจนานุกรม ฉบับราชบัณฑิตยสถาน พ.ศ. 2554 ได้ให้นิยามของคำว่า ถุง ว่าหมายถึง "เครื่องใช้สำหรับใส่สิ่งของ ทำด้วยผ้าหรือกระดาษเป็นต้น ก้นปิด ปากเปิด บางชนิดที่ปากมีหูรูดหรือหูหิ้ว" ในขณะที่ กระเป๋า หมายถึง "เครื่องใช้รูปคล้ายถุงหรือกระเพาะ ทำด้วยหนังบ้าง ผ้าบ้าง สำหรับใส่เงินหรือของต่าง ๆ ใช้คาดเอวก็มี ติดอยู่ในตัวเสื้อหรือกางเกงก็มี ใช้หิ้วก็มี" ย่าม หมายถึง "เครื่องใช้สำหรับใส่สิ่งของ ทำด้วยผ้า มีหูหรือสายในตัวสำหรับสะพาย"  และ กระสอบ หมายถึง "เครื่องสานหรือทอด้วยต้นกระจูดหรือป่านปอ สำหรับบรรจุข้าวและของอื่น ๆ"
ซูเปอร์ออกไซด์

โครงสร้างลิวอิสของซูเปอร์ออกไซด์ อิเล็กตรอนวงนอกหกตัวของแต่ละอะตอมออกซิเจนแสดงในสีดำ อะตอมทั้งสองมีการแบ่งอิเล็กตรอน (กลาง) อิเล็กตรอนคู่โดดเดี่ยวแสดงในมุมซ้ายบน และอิเล็กตรอนที่เพิ่มเข้ามาและแสดงประจุลบแสดงในสีแดง
ซูเปอร์ออกไซด์ หรือชื่อเก่าที่เลิกใช้แล้วว่า ไฮเปอร์ออกไซด์ เป็นสารประกอบที่ประกอบด้วยแอนไอออนซูเปอร์ออกไซด์ซึ่งมีสูตรเคมีเป็น O2− ชื่อตามระบบว่า ไดออกไซด์(1-) แอนไอออนซูเปอร์ออกไซด์มีความสำคัญเป็นพิเศษ โดยเป็นผลิตภัณฑ์ของปฏิกิริยารีดักชันอิเล็กตรอนเดี่ยวของไดออกซิเจน O2 ซึ่งพบได้บ่อยในธรรมชาติ ด้วยมีอิเล็กตรอนคู่โดดเดี่ยว (unpaired electron) หนึ่งคู่ ไอออนซูเปอร์ออกไซด์จึงเป็นอนุมูลอิสระ (free radical) และเป็นพาราแมกเนติก (paramagnetic) เช่นเดียวกับไดออกซิเจนเก
ชูชีพ ชีวะสุทธิ์

| ชูชีพ ชีวะสุทธิ์ |
| --- | --- |

เกิด: ชูชีพ ชีวะสุทธิ์ พ.ศ. 2496 (อายุ 71 ปี) ประเทศไทย
สาบสูญ: 9 พฤษภาคม พ.ศ. 2562  (ผ่านมาแล้ว​ 5 ปี 4 เดือน 21 วัน) ประเทศเวียดนาม
การศึกษา: คณะวิทยาศาสตร์ มหาวิทยาลัยมหิดล
อาชีพ: นักเขียน, อาจารย์, นักประวัติศาสตร์, ยูทูบเบอร์, นักเคลื่อนไหวทางการเมือง
ชูชีพ ชีวสุทธิ์ นักจัดรายการวิทยุใต้ดินที่เป็นที่รู้จักในชื่อ ลุงสนามหลวง เป็นผู้ที่มีประวัติการต่อสู้ทางการเมืองยาวนาน เป็นที่รู้จักในหมู่ ‘สหายเก่า’ ในหมู่ประชาชนที่ตื่นตัวต่อต้านรัฐประหาร พ.ศ. 2549 ของ คมช.
ประวัติ

ชูชีพ  ชีวะสุทธิ์ เกิดเมื่อปี พ.ศ. 2496 ณ เดือนสิงหาคม 2551 ศาลอาญาออกหมายจับชูชีพในความผิดตามมาตรา 112 คาดว่าเขาเดินทางออกนอกประเทศนับตั้งแต่นั้นมา ชูชีพประกาศยุติการจัดรายการในเดือนมกราคม 2562 หลังการหายตัวไปของสุรชัย ด่านวัฒนานุสรณ์ และผู้ลี้ภัยอีกสองคนที่เคยจัดรายการใน YouTube ต่อมา
การศึกษา

เข้าศึกษาคณะวิทยาศาสตร์ มหาวิทยาลัยมหิดล ในปี 2515 เป็นเพื่อนรุ่นเดียวกับ นพ.ทศพร เสรีรักษ์ นพ.พลเดช ปิ่นประทีป และเป็นรุ่นพี่ นพ.พรหมินทร์ เลิศสุริย์เดช 1 ปี เขาเป็นคนหัวดี แม้ตอนสอบเข้าจะรุ่งโรจน์แต่ต่อมาก็รุ่งริ่ง
"นักศึกษารุ่นนั้นหลายคน มีความคิดดัดแปลงตัวเองเข้ากับชาวบ้านยากจน กรรมกร ชาวนาที่ไม่มีสิทธิไม่มีเสียง และต่อสู้ร่วมกับพวกเขา ชูชีพคิดแบบนั้นและไม่ค่อยสนใจเรียนมากนัก จนผลการเรียนตกต่ำลง ต่อมาเลยเปลี่ยนไปเรียนสายสาธารณสุข" เพื่อนของชูชีพคนหนึ่งระบุ ในหนังสือ ‘ปูมประวัติศาสตร์มหิดลเพื่อประชาธิปไตย ภาค 2’ ให้ข้อมูลถึงบทบาทสำคัญของชูชีพในการเป็นประธานชมรมนิยมไทยสมัยยังเป็นนักศึกษา ชมรมนี้มีกิจกรรมช่วงแรกคือ ส่งเสริมให้ภูมิใจในความเป็นไทย ซึ่งเป็นไปตามกระแสรณรงค์ต่อต้านสินค้าญี่ปุ่น แนวคิดนี้จุดประกายโดย ธีรยุทธ บุญมี เลขาธิการศูนย์กลางนิสิตนักศึกษาฯ
บทบาทการเมือง

หลังเหตุการณ์ 14 ตุลา 2516 มีนักศึกษาสมัครเข้าร่วมชมรมเป็นจำนวนมาก เริ่มเน้นกิจกรรมเชิงวิชาการมากขึ้น เช่น จัดนิทรรศการเผยแพร่ความรู้และความคิดเชิงสังคมการเมืองรูปแบบต่างๆ จัดอภิปรายปัญหาสังคม จัดหาซื้อหนังสือด้านสังคมและการเมืองให้สมาชิกหยิบยืม ช่วงปิดภาคเรียนจัดค่ายอนามัยชนบท และยังเริ่มเคลื่อนไหวในประเด็นการเมือง เช่น ร่วมติดโปสเตอร์และแจกใบปลิวเปิดโปงกรณี ‘ถีบลงเขาเผาลงถังแดง’ ในภาคใต้ โครงการเผยแพร่ประชาธิปไตยสู่ชนบท ร่วมเคลื่อนไหวกับชาวนา ฯลฯ แล้วชมรมนิยมไทยก็ยุติบทบาทลง หลังเหตุการณ์ 6 ตุลา 2519
การหายสาบสูญ

ในวันที่ 9 พฤษภาคม 2562 มีข่าวว่าชูชีพถูกจับกุมตัวในเวียดนามและถูกส่งตัวกลับไทยพร้อมกับผู้ลี้ภัยอีกสองคน คือสยาม ธีรวุฒิ หรือสหายข้าวเหนียวมะม่วง และกฤษณะ ทัพไทย หรือสหายยังบลัด อย่างไรก็ตาม ทางการเวียดนามปฏิเสธว่าไม่มีข้อมูลการเดินทางเขาประเทศหรือการจับกุมตัวทั้งสามคน และความพยายามของครอบครัวของสยามที่จะตามหาทั้งสามคนก็ยังไม่เป็นผล และยังไม่ทราบชะตากรรมของลุงสนามหลวงนับจนถึงทุกวันนี้
ตะแบกนา

| ตะแบกนา |
| --- | --- |

ภาพดอกระยะใกล้ที่โกลกาตา

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับชมพู่ Myrtales
วงศ์:: วงศ์ตะแบก Lythraceae
สกุล:: Lagerstroemia Lagerstroemia Jack 1820
สปีชีส์:: Lagerstroemia floribunda
ชื่อทวินาม
Lagerstroemia floribunda Jack 1820

ตะแบกนา (ตะแบกไข่, เปื๋อยนา, เปื๋อยหางค่าง) เป็นต้นไม้ผลัดใบ 15–30 เมตร ใบเดี่ยว ออกตรงข้ามหรือเยื้องกันเล็กน้อยใบอ่อนสีแดงมีขนสั้นอ่อนนุ่มปกคลุม ใบแก่ขนจะหลุดหายไป แผ่นใบรูปขอบขนานแกมรูปหอก กว้าง 5–7 เซนติเมตร ยาว 12–20 เซนติเมตร ปลายใบเป็นติ่งแหลม โคนสอบ ดอกสีม่วงอมชมพูต่อมาเปลี่ยนเป็นสีขาวหรือเกือบขาว ออกรวมกันเป็นช่อตามปลายกิ่ง ผล รูปรี ยาวประมาณ 2 เซนติเมตร ออกดอก     กรกฎาคมถึงกันยายน   ไม่แน่นอนแล้วแต่สภาพพื้นที่และสิ่งแวดล้อม   เก็บเมล็ดได้ประมาณเดือนธันวาคมขึ้นไป ผลแก่ จะแตกเพื่อโปรยเมล็ดในราวเดือนมีนาคม การขยายพันธุ์โดยเมล็ด และตะแบกนา เป็นต้นไม้ประจำจังหวัดสระบุรีอีกด้วย
นิเวศวิทยา

พืชชนิดนี้เป็นพืชที่พบได้ในพื้นที่เขตร้อนของเอเชียตะวันออกเฉียงใต้ โดยในประเทศไทยขึ้นประปรายในป่าเบญจพรรณพื้นที่ที่ค่อนข้างชุ่มชื้นทางภาคเหนือภาคตะวันออกเฉียงเหนือ ภาคกลาง ส่วนภาคตะวันออก และภาคใต้มีขึ้นอยู่มากใน ป่าดงดิบ ป่าน้ำท่วม และตามท้องนาทั่ว ๆ ไป
ประโยชน์

เนื้อไม้ละเอียดแข็ง ใจกลางมักเป็นโพรง ใช้ทำสิ่งปลูกสร้างที่รับน้ำหนัก เสา กระดานพื้น และเครื่องมือการเกษตร และนิยมปลูกเป็นไม้ประดับ
ภาพ

ใบ
ดอกในระยะใกล้
ดอกในระยะใกล้
เปลือกไม้
แหล่งข้อมูลอื่น

| ด ค กพันธุ์ไม้มงคลพระราชทานประจำจังหวัด |
| --- | --- |
ภาคเหนือ:  กาซะลองคำ (เชียงราย)  ทองกวาว (เชียงใหม่)  กำลังเสือโคร่ง (น่าน)  สารภี (พะเยา)  ยมหิน (แพร่)  จั่น (แม่ฮ่องสอน)  กระเชา (ลำปาง)  ก้ามปู (ลำพูน)  สัก (อุตรดิตถ์) 
ภาคตะวันออกเฉียงเหนือ:  มะหาด (กาฬสินธุ์)  กัลปพฤกษ์ (ขอนแก่น)  ขี้เหล็ก (ชัยภูมิ)  กันเกรา (นครพนม)  สาธร (นครราชสีมา)  กาฬพฤกษ์ (บุรีรัมย์)  พฤกษ์ (มหาสารคาม)  ตานเหลือง (มุกดาหาร)  กระบาก (ยโสธร)  กระบก (ร้อยเอ็ด)  สนสามใบ (เลย)  ลำดวน (ศรีสะเกษ)  อินทนิล (สกลนคร)  มะค่าแต้ (สุรินทร์)  ชิงชัน (หนองคาย)  พะยูง (หนองบัวลำภู)  ตะเคียนหิน (อำนาจเจริญ)  รัง (อุดรธานี)  ยางนา (อุบลราชธานี) 
ภาคกลาง:  ไทรย้อยใบแหลม (กรุงเทพมหานคร)  สีเสียดแก่น (กำแพงเพชร)  มะตูม (ชัยนาท)  สุพรรณิการ์ (นครนายก)  จันทน์ชะมดชนิด Mansonia gagei (นครปฐม)  เสลา (นครสวรรค์)  นนทรี (นนทบุรี)  ทองหลางลาย (ปทุมธานี)  หมัน (พระนครศรีอยุธยา)  บุนนาค (พิจิตร)  ปีบ (พิษณุโลก)  มะขาม (เพชรบูรณ์)  พิกุล (ลพบุรี)  โพทะเล (สมุทรปราการ)  จิกเล (สมุทรสงคราม)  พญาสัตบรรณ (สมุทรสาคร)  ตะแบกนา (สระบุรี)  มะกล่ำตาช้าง (สิงห์บุรี)  มะค่า (สุโขทัย)  มะเกลือ (สุพรรณบุรี)  มะพลับ (อ่างทอง)  สะเดา (อุทัยธานี) 
ภาคตะวันออก:  จัน (จันทบุรี)  อะราง (ฉะเชิงเทรา)  ประดู่ (ชลบุรี)  หูกวาง (ตราด)  โพ (ปราจีนบุรี)  กระทิง (ระยอง)  มะขามป้อม (สระแก้ว) 
ภาคตะวันตก:  ขานาง (กาญจนบุรี)  แดง (ตาก)  เกด (ประจวบคีรีขันธ์)  หว้า (เพชรบุรี)  โมกมัน (ราชบุรี) 
ภาคใต้:  ทุ้งฟ้า (กระบี่)  มะเดื่ออุทุมพร (ชุมพร)  ศรีตรังชนิด Jacaranda obtusifolia (ตรัง)  แซะ (นครศรีธรรมราช)  ตะเคียนชันตาแมว (นราธิวาส)  ตะเคียน (ปัตตานี)  เทพทาโร (พังงา)  พะยอม (พัทลุง)  ประดู่บ้าน (ภูเก็ต)  อโศกเหลือง (ยะลา)  อบเชย (ระนอง)  สะเดาเทียม (สงขลา)  กระซิก (สตูล)  เคี่ยม (สุราษฎร์ธานี) 
ต้นไม้ประจำจังหวัดนครปฐมคือจัน  ·  ต้นไม้ประจำจังหวัดบุรีรัมย์คือแปะ  ·  ต้นไม้ประจำจังหวัดยโสธรคือยางนา  · ต้นไม้ประจำจังหวัดสุโขทัยคือตาล  ·  ต้นไม้ประจำจังหวัดสุรินทร์คือกันเกรา  ·  ต้นไม้ประจำจังหวัดระนองคืออินทนิล  ·  ต้นไม้ประจำจังหวัดระยองคือประดู่  ·  จังหวัดบึงกาฬไม่มีพันธุ์ไม้มงคลพระราชทาน ต้นไม้ประจำจังหวัดคือสิรินธรวัลลี
| --- | --- |
การแยกแยะหน่วยอนุกรมวิธาน:  Wikidata: Q4918893  Wikispecies: Lagerstroemia floribunda  FNA: 242328153  GBIF: 3988950  GRIN: 21390  iNaturalist: 344724  IPNI: 553563-1  NCBI: 946017  POWO: urn:lsid:ipni.org:names:553564-1  Tropicos: 19200776
ซอยด์ หุ่นรบไดโนเสาร์

ซอยด์ หุ่นรบไดโนเสาร์ (ญี่ปุ่น: ゾイド; โรมาจิ: Zoido; ทับศัพท์: ทับศัพท์จาก Zoids) เป็นการ์ตูนเกี่ยวกับหุ่นยนต์ไดโนเสาร์
เนื้อเรื่อง

ไกริวคิ (Gairyuki)  แทน (Berserk Fury) เมื่อมาสู้กับ RD แล้ว Blake เป็นฝ่ายชนะ และได้ทำลาย Fire Phoenix ทำให้ RD ต้องเสีย Fire Phoenix ไป
เฟเน่ ตัวละคร ==
Protagonist Zoids

Murasame Liger GZ-010
Sword Wolf GZ-007
Lanstag GZ-012
Rainbow Jerk GZ-011
Deadly Kong GZ-014
Bamburian Zoids GZ-013
Soul Tiger GZ-008
Hayate Liger GZ-015
ขณะที่ กำลังจะเปลี่ยนร่าง ซอยด์คอร์จะเปลี่ยนเป็นสีแดง และจะมีเปลวเพลิงรุกขึ้นรอบตัว
Mugen Liger GZ-016
แหล่งข้อมูลอื่น

http://mopock.com/ZOIDS/ เก็บถาวร 2005-04-03 ที่ เวย์แบ็กแมชชีน
ชูซากุ อารากาวะ

ศิลปินและสถาปนิกชาวญี่ปุ่น
| ชูซากุ อารากาวะ |
| --- | --- |

เกิด: 6 กรกฎาคม ค.ศ. 1936(1936-07-06) นาโงยะ ประเทศญี่ปุ่น
เสียชีวิต: 18 พฤษภาคม ค.ศ. 2010(2010-05-18) (73 ปี) นครนิวยอร์ก รัฐนิวยอร์ก สหรัฐ
สัญชาติ: ญี่ปุ่น
ศิษย์เก่า: มหาวิทยาลัยโตเกียว (คณิตศาสตร์และแพทยศาสตร์) มหาวิทยาลัยศิลปะมูซาชิโนะ (ศิลปะ)
อาชีพ: ศิลปะ/สถาปัตยกรรม
มีชื่อเสียงจาก: The Mechanism of Meaning Reversible Destiny
ขบวนการ: ดาดาใหม่, ศิลปะเชิงแนวคิด
คู่สมรส: แมเดอลีน กินส์
เว็บไซต์: www.reversibledestiny.org
ชูซากุ อารากาวะ (ญี่ปุ่น: 荒川 修作; โรมาจิ: Arakawa Shūsaku; 6 กรกฎาคม ค.ศ. 1936 – 18 พฤษภาคม ค.ศ. 2010) เป็นศิลปินเชิงแนวคิดและสถาปนิกชาวญี่ปุ่น เขาได้รับความร่วมมือส่วนบุคคลและศิลปะกับนักเขียนและศิลปินแมเดอลีน กินส์ (Madeline Gins) เป็นเวลามากกว่าสี่ทศวรรษ ในช่วงท้าย ทั้งอารากาวะและกินส์มักมีส่วนเกี่ยวข้องกับโครงการสถาปัตยกรรมที่มุ่งสู่การมีอายุยืนยาวของมนุษย์
ชีวิตช่วงต้น

ชูซากุ อารากาวะเกิดที่นาโงยะในวันที่ 6 กรกฎาคม ค.ศ. 1936 ครอบครัวของเขาเปิดร้านอูดง อารากาวะสนใจในสาขาวิชาศิลปะ คณิตศาสตร์ และเภสัชกรรม เขาเคยเข้าศึกษาศิลปะที่มหาวิทยาลัยศิลปะมูซาชิโนะ
ชีวิตช่วงท้าย

อารากาวะกับกินส์ "สูญเสียเงินที่เก็บมาทั้งชีวิต" จากเรื่องอื้อฉาวการลงทุนแมดอฟฟ์
เสียชีวิต

หลังรักษาตัวในโรงพยาบาลเป็นเวลาสัปดาห์หนึ่ง อารากาวะเสียชีวิตในวันที่ 18 พฤษภาคม ค.ศ. 2010 กินส์ไม่บบอกสาเหตุที่เสียชีวิต เธอกล่าวว่า "การตายเป็นข่าวร้าย" เธอวางแผนที่จะเพิ่มความพยายามเป็นสองเท่าเพื่อพิสูจน์ว่า "ความแก่ชราสามารถผิดกฎหมายได้"
แหล่งข้อมูลอื่น

Arakawa and Madeline Gins Tokyo Office
แม่แบบ:IMJ-Collections
Shusaku Arakawa works at the National Gallery of Art
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  เนเธอร์แลนด์  โปแลนด์ 
วิชาการ:  CiNii 
ศิลปิน:  ออกแลนด์  รัฐเซาท์ออสเตรเลีย  พิพิธภัณฑ์ศิลปะสมัยใหม่  วิกตอเรีย  Photographers' Identities  RKD Artists  ULAN 
ประชาชน:  Deutsche Biographie  Trove 
อื่น ๆ:  SNAC  IdRef
ซอยประตูชัย

| --- | --- |
ทางเข้าซอยประตูชัย ปี พ.ศ.2553
ที่อยู่: เขตบางรัก
ที่ตั้ง: กรุงเทพมหาหนคร ประเทศไทย
พิกัด: 13°43′50″N 100°31′55″E﻿ / ﻿13.730443°N 100.5318478°E﻿ / 13.730443; 100.5318478
สุดด้านใต้จาก: ถนนสุรวงศ์
สุดด้านเหนือไป: ถนนพระรามสี่
อื่น ๆ
เป็นที่รู้จักจาก: ย่านบันเทิงเกย์
ซอยประตูชัย (หรือ "ซอยทไวไลต์") เป็นอดีตซอยในเขตบางรัก กรุงเทพมหานคร ที่เป็นที่รู้จักในฐานะแหล่งบันเทิงเกย์ ธุรกิจส่วนใหญ่มีเป้าหมายเป็นกลุ่มนักท่องเที่ยวและพลเมืองต่างชาติ ในระดับสากล ซอยประตูชัยเป็นที่รู้จักในฐานะศูนย์กลางย่านโคมแดงของชาวเกย์ในธุรกิจเพศของกรุงเทพมหานคร ซึ่งเป็นเมืองที่เป็นที่รู้จักในฐานะที่ตั้งของย่านโคมแดงสำหรับเกย์อีกจำนวนมาก ที่อาจะเป็นที่รู้จักมากกว่าในชาวไทย กระนั้น ซอยประตูชัยเป็นที่รู้จักมากกว่าในบรรดาชาวต่างชาติ
ซอยประตูชัยปิดตัวลงในเดือนเมษายน พ.ศ.2562 โดยบาร์จำนวนหนึ่งย้ายไปเปิดในพื้นที่อื่นของพัฒน์พงศ์ ในขณะที่อีกส่วนปิดให้บริการถาวร นับตั้งแต่นั้นมา ที่ตั้งของซอยประตูชัยถูกซื้อและกลายมาเป็นคอนโดมีเนียมภายใต้ชื่อ คัลเจอร์ จุฬา ความสูง 32 ชั้น ของอนันดา ดีเวลลอปเม้นท์ ซึ่งคาดการณ์ว่าจะก่อสร้างแล้วเสร็จในปี พ.ศ. 2568
ที่ตั้งและรูปแบบ

ซอยประตูชัยเป็นซอยรูปเลข "7" ตั้งอยู่ระหว่างถนนสุรวงศ์ กับ ถนนพระรามที่สี่ ตั้งอยู่ใกล้กับสถานีศาลาแดงของรถไฟฟ้าบีทีเอส และสถานีสีลมของรถไฟใต้ดิน ซอยประตูชัยเป็นซอยตันและมีการจราจรทางรถเข้าออกซอยที่น้อยกว่าเมื่อเทียบกับพัฒน์พงศ์
ประวัติศาสตร์

โอ๊ต มณเฑียร อดีตศิลปินประจำของ พัฒน์พงศ์มิวเซียม ซึ่งทำการศึกษาประวัติศาสตร์การค้าเพศในย่านพัฒน์พงศ์ เคยให้สัมภาษณ์เล่าประวัติศาสตร์ของซอยประตูชัยไว้ว่าได้เริ่มต้นเป็นซอย "เกย์" ในปี พ.ศ. 2514 ที่ซึ่งมีบาร์เกย์อะโกโกชื่อ ทไวไลต์ ย้ายมาเปิดให้บริการจากสุขุมวิท บาร์ ทไวไลต์ นี้มีการกล่าวถึงครั้งแรกเมื่อห้าปีก่อนหน้านั้น ในฐานะสถานที่สำหรับพวก "เกย์" ซึ่งถือเป็นครั้งแรก ๆ ในสื่อภาษาไทยที่มีการเรียก เกย์ ในฐานะชายรักชาย แตกต่างจากกะเทย บาร์นี้แรกเริ่มไม่มีเก้าอี้ ผู้มาใช้บริการต้องยืนทั้งหมด เพื่อที่จะได้ถูก "ทไวไลต์แฮนด์เชก" (หมายถึงให้องคชาตของตนถูกจับ) โดยผู้ให้บริการของร้าน ในคริสตทศวรรษที่ 1990 หรือ 20 ปีจากการย้ายเข้ามาของ ทไวไลต์ ซอยประตูชัยได้กลายมาเป็นซอยบาร์เกย์ทั้งหมด และในปี 2562 มีบาร์เกย์มากกว่า 10 ร้านในซอย
ในปี 2562 ที่ดินทั้งหมดของซอยประตูชัยถูกขาย ธุรกิจการค้าบริการเกย์ของซอยประตูชัยได้สิ้นสุดลง ทั้งนี้เป็นผลอีกส่วนจากการระบาดทั่วของโควิด-19 ในประเทศไทย ด้วย ในช่วงที่การระบาดของโรครุนแรงมากนั้น ในย่านพัฒน์พงศ์โดยรวมนั้น มีบาร์เกย์เพียงสามแห่งที่ยังคงอยู่
ธุรกิจค้าเพศ

บาร์อะโกโกส่วนใหญ่ในซอยประตูชัยให้บริการผู้ชายเต้นแสดงบนเวที ลูกค้าของบาร์ดังกล่าวสามารถพูดคุยและเจรจาเพื่อ "เช่า" นักแสดงบนเวทีรวมถึงเด็กเสิร์ฟ เพื่อนำตัวออกไปให้บริการนอกบาร์ได้ บางร้านในซอยประตูชัยที่ระบุว่าเป็น "ร้านนวด" นั้น แท้จริงแล้วเป็นซ่อง ในซอยยังมีบาร์สองสามแห่งที่รู้จักในชื่อ "โบลว์จ๊อบบาร์" ที่ให้บริการเพศสัมพันธ์ทางปาก บาร์จำนวนมากในซอยประตูชัยมีชั้นบนที่แสดงเซ็กส์โชว์ ซึ่งถือว่าผิดกฎหมายของไทย การแสดงเหล่านี้กระทำโดยผู้ชาย
บางร้านในซอยประตูชัยและพัฒน์พงศ์จ้างงานกะเทย และบางร้านในนี้มีผู้ให้บริการเป็นกะเทยเท่านั้น โดยทั่วไปร้านค้าในซอยปิดให้บริการเวลาราวตีสอง
ตะเคียน

สำหรับความหมายอื่น ดูที่ ตะเคียน (แก้ความกำกวม)
| ตะเคียน |
| --- | --- |

ใบตะเคียน
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ชบา Malvales
วงศ์:: วงศ์ยางนา Dipterocarpaceae
สกุล:: Hopea Hopea Roxb.
สปีชีส์:: Hopea odorata
ชื่อทวินาม
Hopea odorata Roxb.

ชื่อพ้อง
  รายการ    Hopea vasta Wall. nom. inval.  Hopea wightiana Miq. ex Dyer nom. inval.   
หอไตร วังสวนผักกาดและต้นตะเคียนที่ปลูกคู่กันบริเวณด้านหน้า
ตะเคียน หรือ ตะเคียนทอง (ชื่อวิทยาศาสตร์: Hopea odorata) เป็นไม้ยืนต้นในวงศ์ไม้ตะเคียน สามารถพบในประเทศบังกลาเทศ, ประเทศกัมพูชา, ประเทศอินเดีย, ประเทศลาว, ประเทศมาเลเซีย, ประเทศพม่า, ประเทศไทย และประเทศเวียดนาม ต้นตะเคียนสามารถโตสูงถึง 45 เมตร โดยฐานลำต้นมีเส้นผ่าศูนย์กลางที่กว้างถึง 4.5 เมตร ต้นตะเคียนมักเติบโตในป่า โดยเฉพาะริมแม่น้ำที่บริเวณความสูงระหว่าง 0 ถึง 600 เมตร ในบางบริเวณเช่นเบงกอลตะวันตกและหมู่เกาะอันดามันมักปลูกเป็นต้นไม้ร่มเงา เนื่องจากเนื้อไม้ของต้นนี้มีค่า ทำให้มันอยู่ในกลุ่มชนิดที่ถูกคุกคามในที่อยู่อาศัยธรรมชาติ
ตะเคียนยังมีชื่อพื้นเมืองอื่น ๆ อีกดังนี้ : กะกี้ โกกี้ (กะเหรี่ยง เชียงใหม่) แคน (ตะวันออกเฉียงเหนือ, เลย) จะเคียน (เหนือ) จืองา (มลายู นราธิวาส) จูเค้ โซเก (กะเหรี่ยง กาญจนบุรี) ตะเคียนใหญ่ (กลาง) ตะเคียนทอง (กลาง, ประจวบคีรีขันธ์) ไพร (ละว้า เชียงใหม่)
ลักษณะทางพฤกษศาสตร์

ตะเคียนเป็นไม้ยืนต้นขนาดใหญ่ สูง 20-40 เมตร ไม่ผลัดใบ เรือนยอดเป็นพุ่มทึบกลมหรือรูปเจดีย์ต่ำ เปลือกหนาสีน้ำตาลดำ แตกเป็นสะเก็ด กระพี้สีน้ำตาลอ่อน แก่นสีน้ำตาลแดง ใบรูปไข่แกมรูปหอก หรือรูปดาบ กว้าง 3-10 เซนติเมตร ยาว 6-14 เซนติเมตร เนื้อใบค่อนข้องหนา ปลายใบเรียว โคนใบบนป้านและเบี้ยว หลังใบที่ตุ่มเกลี้ยง ๆ อยู่ตามง่ามแขนงใบ เส้นแขนงใบมี 9-13 คู่ ปลายโค้ง แต่ไม่จรดกัน ดอกเล็ก ออกเป็นช่อยาว สีขาว ตามง่ามใบและปลายกิ่ง กลีบเลี้ยงและกลีบดอกอย่างละ 5 กลีบ โดยเชื่อมติดกัน มีกลิ่นหอม ผล กลม หรือรูปไข่เกลี้ยง ปลายมน เป็นติ่งคล้ายหนามแหลม ขนาดเส้นผ่าศูนย์กลาง 0.6 เซนติเมตร ยาว 1 เซนติเมตร ปีกยาว 1 คู่ รูปใบพาย
การกระจายพันธุ์

ตะเคียนมีการกระจายพันธุ์ตามธรรมชาติทางตอนใต้ และตะวันออกเฉียงใต้ของทวีปเอเชีย ในแถบประเทศไทย พม่า ลาว เวียดนาม กัมพูชา มาเลเซีย บังกลาเทศ และอินเดีย พบในป่าดิบชื้น
การนำไปใช้ประโยชน์

ประโยชน์ตะเคียนทอง
1. ไม้ตะเคียน จัดเป็นไม้ที่มีคุณค่าทางเศรษฐกิจชนิดหนึ่งของประเทศ เพราะเนื้อไม้มีความทนทาน ทนปลวกดี เลื่อย ไสกบ ตกแต่งและชักเงาได้ดีมาก นิยมใช้ในการก่อสร้างอาคารบ้านเรือ เฟอร์นิเจอร์ตกแต่งบ้าน เครื่องเรือน หน้าต่าง วงกบประตู ทำพื้นกระดาน ฝ้าหลังคา รั้วไม้ หีบใส่ของ ด้ามเครื่องมือกสิกรรมต่าง ๆ พานท้ายและรางปืน หรือใช้ทำสะพาน ต่อเรือ ทำเรือมาด เรือขุด เรือแคนู เสาโป๊ะ กระโดงเรือ ทำรถลาก ทำหมอนรองรางรถไฟ ตัวถังรถ กังหันน้ำ เกวียน หูกทอผ้า ทำไม้ฟืน ฯลฯ ไม้ชนิดนี้สามารถนำมาใช้ประโยชน์ในงานไม้ได้ทุกอย่างที่ต้องการความแข็งแรงทนทาน เหนียวและเด้ง
2. เปลือกต้นให้น้ำฝาดชนิด Catechol และ Pyrogallol
3. ชันจากไม้ตะเคียนใช้ทำน้ำมันชักเงาตบแต่งเครื่องใช้ในร่ม ใช้ผสมกับน้ำมันทาไม้ยาแนวเรือ หรือใช้ผมกับวัสดุอื่น ๆ เพื่อใช้ในงานต่าง ๆ เช่น ใช้สำหรับทาเคลือบเรือเพื่อช่วยรักษาเนื้อไม้และป้องกันเพรียงทำลาย เป็นต้น
4. ใบตะเคียนมีสารแทนนินอยู่ประมาณ 10% โดยน้ำหนักแห้ง ส่วนในเปลือกต้นก็มีสารประกอบนี้อยู่ด้วยเช่นกัน โดยคุณสมบัติของแทนนินที่ได้จากไม้ตะเคียนทองนี้ เมื่อนำมาใช้ฟอกหนังจะช่วยทำให้แผ่นหนังแข็งขึ้นกว่าเดิม จึงเหมาะกับการนำมาใช้เฉพาะงานได้เป็นอย่างดี
5. ใช้ปลูกตามป่าหรือตามสวนสมุนไพรเพื่อเป็นไม้บังลม เพื่อให้ร่มเงา และช่วยรักษาสมดุลทางธรรมชาติ เพราะไม้เป็นไม้ไม่ผลัดใบพร้อมกัน จึงเป็นไม้ที่ช่วยรักษาความเขียวได้ตลอดปี ช่วยลดก๊าซคาร์บอนไดออกไซด์ได้เป็นอย่างดี
สรรพคุณของตะเคียนทอง

1. แก่นมีรสขมอมหวาน มีสรรพคุณช่วยแก้โลหิตและกำเดา (แก่น)
2. ช่วยคุมธาตุ (เนื้อไม้)[10] ปิดธาตุ (แก่น,ยาง)
3. ช่วยแก้ไข้สัมประชวร หรือไข้ที่เกิดมาจากหลายสาเหตุ และมักมีอาการแสดงที่ตา เช่น แดง เหลือง หรือขุ่นคล้ำ เป็นต้น (แก่น)
4. แก่นไม้ตะเคียน ใช้ผสมกับยารักษาทางเลือดลม กษัย (แก่น)
5. ช่วยแก้อาการลงแดง (เปลือกต้น)
6. ช่วยขับเสมหะ (แก่น)
7. เปลือกต้นนำมาต้มกับเกลือ ใช้อมช่วยป้องกันฟันหลุด เนื่องจากินยาเข้าปรอท (เปลือกต้น)
8. ช่วยแก้อาการปวดฟัน แก้เหงือกบวม (แก่น)
9. ช่วยแก้อาการเหงือกอักเสบ (เปลือกต้น)
10. ช่วยฆ่าเชื้อโรคในปาก (เปลือกต้น)
11. ช่วยแก้บิดมูกเลือด (เปลือกต้น)
12. ช่วยแก้อาการท้องร่วง (แก่น,เนื้อไม้)
13. ช่วยแก้อาการท้องเสีย (ยาง)
14. ช่วยห้ามเลือด (เปลือกต้น,เนื้อไม้)
15. ใช้เป็นยาสมานแผล (เปลือกต้น)
16. เปลือกต้นนำมาต้มกับน้ำใช้ชะล้างรักษาบาดแผลเรื้อรัง (เปลือกต้น)
17. ช่วยแก้อาการอักเสบ (เปลือกต้น,เนื้อไม้)
18. ยางใช้ผสมกับน้ำใช้ทารักษาบาดแผล หรือจะทำเป็นยางแห้งบดเป็นผงใช้รักษาบาดแผล
19. เปลือกเนื้อไม้มีฤทธิ์เป็นยาปฏิชีวนะ ใช้ฆ่าเชื้อโรค (เปลือกต้น,เนื้อไม้)
20. ยางจากไม้ตะเคียนเมื่อนำมาบดเป็นผง สามารถใช้เป็นยารักษาช่วยบรรเทาอาการเจ็บปวด เช่น ใช้ทำยาหม่องเพื่อช่วยบรรเทารักษาบาดแผลหรือบริเวณที่มีอาการฟกช้ำตามร่างกาย (ยาง)
21. ช่วยรักษาคุดทะราด (แก่น)
22. ดอกใช้เข้าในตำรับยาเกสรร้อยแปด ใช้ผสมเป็นยาทิพย์เกสร (ดอก)
23. ข้อมูลทางเภสัชวิทยาของตะเคียนทอง มีข้อมูลระบุว่ามีฤทธิ์แก้แพ้ ต้านเชื้อแบคทีเรีย เชื้อรา และยีสต์